FANTINA-TA-WEB	Veir eth pensament a manca dera fesomia, verificar era fidelitat d’un èsser en eclipsi deth mon, percéber era carrinclada d’un vestit coma un bronit d’ales, sénter es va-e-veni, gésser, entrar, parlar, cantar; e pensar qu’un ei eth centre d’aguesti passi, d’aguesta paraula; d’aguest cant; mostrar en cada moment era sua pròpia atraccion saber-se’n un autant mès poderós guaire s’ei mès impotent e vier a èster ena escurina, er astre qu’ath sòn entorn gravite aqueth àngel; que i a pòques felicitats qu’egalen ad aguesta.